Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Vaikka Yhdysvaltojen presidentinvaalien lopputulos -
on vielä virallisesti vahvistamatta, on niiden tämän hetkinen tulos luonut -
heijastusvaikutuksia jo myös Israelin sisäpolitiikkaan.
Viime viikolla tehty mielipidemittaus osoittaa selvästi, -
että Joe Bidenin mahdollinen presidenttiys siirtää Israelin kansaa -
enemmän oikealle kuin keskusta-vasemmistoon päin.
Jos maassa järjestettäisiin parlamenttivaalit juuri nyt, -
se antaisi pääministeripuolue Likudille noin 30 paikkaa ja -
muille oikeistopuolueille riittävästi uusia paikkoja, -
että Likudin johtama oikeisto, uskonnolliset mukaan lukien, -
saisivat ainakin 70 paikkaa uuteen parlamenttiin.
Kuten olemme jo aikaisemmissakin uutiskatsauksissa todenneet, -
uudet parlamenttivaalit saattavat olla todellisuutta lähitulevaisuudessa.
Puolustusministerin ja varapääministerin salkkuja pitävä -
Sini-Valkoisten johtaja Benny Gantz ilmoitti lähipiirilleen viime viikolla,
että hänen ja pääministeri Netanjahun poliittinen yhteistyö -
päättyy jopa hyvinkin pian.
Benny Gantzin mukaan Israel ei tarvitse juuri nyt uusia vaaleja -
ja sellaiset ovat odotettavissa jos ennen 24.12. -
hallitus ei saa sovittua ensi vuoden budjetista.
Mahdolliset uudet parlamenttivaalit pudottaisivat Sini-Valkoisen puolueen
edustajapaikat uusien gallupien mukaan yhdeksään, -
joten he menettäisivät neljä paikkaa nykyiseen verrattuna.
Kuninkaantekijäksi itseään mainostanut Israel Beitenu puolueen -
johtaja Avi Lieberman jäisi hänkin jälleen ilman hallituspaikkaa.
Israelissa vallitsee huutava asuntopula ja siksi Jerusalemin -
kaupunginhallitus on myöntänyt 108 uutta rakennuslupaa -
ortodoksijuutalaisten asuttamaan Ramat Shlomo asumalähiöön.
Samainen Ramat Shlomo oli pitkään USA:n edellisen, -
Barack Obaman johtaman hallituksen hampaissa ja -
eritoten silloinen varapresidentti Joe Biden oli hän, -
joka yritti estää uusien rakennus- hankkeiden toteutumista alueelle.
Obaman hallituksen mukaan kaikkea rakentamista Jerusalemin alueelle -
tulisi välttää ennen kuin on päästy sopuun -
palestiinalaisten kanssa kaupungin jakamisesta.
Nyt kun on voimassa, presidentti Trumpin ansiosta, -
Yhdysvaltojen Kongressin säätämä laki vuodelta 1995, -
jossa Jerusalem määritellään Israelin jakamattomaksi pääkaupungiksi, -
Jerusalemin kaupunginhallitus katsoo oikeudekseen myöntää rakennuslupia
Obaman hallituksen aikanaan jäädyttämille alueille.
Luvat myönnetään pikavauhtia, jotta ne olisivat juridisesti voimassa -
ennen uuden presidentin virkaan astumiseen liittyviä seremonioita, -
jotka ovat 20.tammikuuta 2021.
Lähi-idän sotilastarkkailijat ovat nostaneet esiin kysymyksen, -
joka on ollut pitkään Israelin armeijan sekä politiikkojen -
keskustelujen aiheena.
Aikovatko Yhdysvallat ja Israel, tai kumpikin erikseen omilla tahoillaan, -
toteuttaa sotilaallisia iskuja Iranin ydinohjelmaan liittyviin laitoksiin -
vielä presidentti Trumpin jäljellä olevan kauden aikana?
Kysymykset tulivat ajankohtaisiksi, -
kun presidentti Trump, aivan yllättäen heti USA:n vaalien jälkeen, -
erotti maansa puolustusministeri Mark Esperin virastaan.
Mark Esper tunnetaan maltillisena diplomaattina, joka ei aina ole ollut -
samaa mieltä presidentin kanssa Iraniin kohdistuvista sanktioista, -
eikä myöskään Yhdysvaltojen vetäytymisestä -
JCPOA-P5+1 maiden sopimuksesta.
Mark Esperin tilalle presidentti Trump nimitti välittömästi Kansallisen -
Terrorisminvastaisen keskuksen johtajan Chris Millerin, -
joka, vastoin kuin Mark Esper, tunnetaan niin sanottuna haukkana, -
Iranin toimia voimakkaasti vastustavana henkilönä.
Ulkoministeri Mike Pompeo puolestaan vieraili muutamia päiviä -
sitten Israelissa ja tapasi sekä puolustusministeri Gantzin että -
maan armeijan esikuntapäällikkö Avid Kochavin.
Ministeri Pompeo käy matkallaan myös Saudi-Arabiassa, -
jossa hän tapaa kruununprinssi Mohammed Bin Salmanin, -
joka hänkin, kuten lähes kaikki Persianlahden -
sunnalaista islamia tunnustavat arabivaltiot, -
on erittäin huolissaan siitä mahdollisuudesta, että Yhdysvallat -
avaa Joe Bidenin kaudella uudelleen suhteensa Iraniin.
Israelin armeijan piirissä iskua Iraniin, -
ilman Yhdysvaltojen mukanaoloa, ei pidetä todennäköisenä, -
ainakaan ilman Iranin selvää aloitteellista provokaatiota.
Lähi-idän sotilaalliset liittoumat eivät näytä rajoittuvan pelkästään -
Persianlahden alueen valtioihin, sillä Kreikka, Israel ja Kypros ovat -
lähentyneet toisiaan maiden puolus- tuksellisten näköalojen puitteissa.
Sen alkusanat on lausuttu jo useita vuosia sitten, silloin kun -
Israelin mannerjalustan kaasukentiltä aloitettiin suunnittelemaan aina -
Italiaan ja sitä kautta koko Euroopan alueelle suuntautuvaa kaasuputkea.
Nyt, kun hanke on verraten pitkällä, on Turkki herännyt vastustamaan sitä
määrittelemällä, kansainvälisen merilain vastaisesti, -
Libyaan saakka ulottuvan merialueen omaksi talousvesialueekseen.
Samalla Turkki on aloittanut öljyn ja kaasunetsinnät -
itäisen Välimeren alueella, pyrkien erityisesti häiritsemään -
Kreikan ja Kyproksen aluevesiä omien poraustoimenpiteittensä avulla.
Kyseinen EastMed energiaputkihanke on myös Israelille erittäin tärkeä ja -
siksi puolustusliitto Kreikan ja Kyproksen kanssa -
antaa hankkeelle turvallista selkänojaa.
Yhdysvaltojen vielä istuva presidentti Donald Trump jatkaa edelleen -
rauhantekijän rooliaan islamilaisten valtioiden ja Israelin välillä.
Läntisen Afrikan valtio Marokko ja sen suhde Länsi-Saharaan,-
ovat muotoutuneet sellaiseksi, että se antaa presidentti Trumpille -
mahdollisuuden pyrkiä saamaan Marokon ja Israelin väliset suhteet -
diplomaattisen tunnustamisen tasolle.
Trumpin tavoitteena on saada prosessi käyntiin -
mahdollisimman pikaisesti, jotta diplomaattiset tunnustamiset -
voitaisiin allekirjoittaa ennen seuraa- van presidentin virkaan astumista.
Useat maailman suurimmista lääkeyhtiöistä ovat kehitelleet kilvan -
rokotetta Covid-19 eli koronavirusta vastaan.
Näin on tehty niin Israelissa kuin muuallakin maailmassa.
Suuri amerikkalainen lääkeyhtiö Moderna ilmoitti kehittäneensä -
rokotteen, joka antaa varmuudella 94,5 prosentin suojan -
koronavirusta vastaan.
Niinikään amerikkalainen, New Yorkissa päämajaansa pitävä, -
lääkejätti Pfizer, ilmoitti sekin kehittäneensä yhtä toimivan -
rokotteen koronavirusta vastaan.
Israelin terveysministeriö on tehnyt sopimuksen Pfizerin kanssa, -
joka ilmoitti kykenevänsä toimittamaan kuluvan vuoden loppuun mennessä -
ainakin 50 miljoonaa rokotetta -
eri puolilta maailmaa koostuville tilaajille.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola